ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

ΣΧΟΛΗ ΘΕΤΙΚΩΝ ΕΠΙΣΤΗΜΩΝ – **ΤΜΗΜΑ ΓΕΩΛΟΓΙΑΣ**

**Απόκτηση Πιστοποιητικού Παιδαγωγικής και Διδακτικής Επάρκειας (ΠΠΔΕ) για τους φοιτητές του Τμήματος Γεωλογίας Α.Π.Θ.**

Θεσσαλονίκη, Οκτώβριος 2023

# Εισαγωγή

Το Πιστοποιητικό Παιδαγωγικής και Διδακτικής Επάρκειας (ΠΠΔΕ) είναι μία πιστοποίηση που διασφαλίζει ότι οι απόφοιτοι που σκοπεύουν να ακολουθήσουν επαγγελματικά εκπαιδευτικούς κλάδους έχουν την απαραίτητη διδακτική και παιδαγωγική επάρκεια. Η επάρκεια αυτή με το Νόμο **3848/2010** (ΦΕΚ Α΄/71) (*"Αναβάθμιση του ρόλου του εκπαιδευτικού – καθιέρωση κανόνων αξιολόγησης και αξιοκρατίας στην εκπαίδευση και λοιπές διατάξεις"*) άρθρο 2, όπως τροποποιήθηκε με την παρ. 22 του άρθρου 36 του Ν. 4186/2013 (ΦΕΚ Α΄/193), **είναι αναγκαία προϋπόθεση για το διορισμό** στη δημόσια πρωτοβάθμια και δευτεροβάθμια εκπαίδευση.

Για τις λεγόμενες «καθηγητικές σχολές» (όπως αυτές ορίζονται στο Ν.3194/2003), στις οποίες ανήκει και το Τμήμα Γεωλογίας του ΑΠΘ, **η προϋπόθεση αυτή ισχύει μόνο για τους φοιτητές και φοιτήτριες που εισήχθησαν από το ακαδημαϊκό έτος 2015-2016 και μετά** (Ν.4485/2017). Ειδικότερα, οι απόφοιτοι του Τμ. Γεωλογίας ΑΠΘ που έχουν εισαχθεί μέχρι και το ακαδημαϊκό έτος 2014-2015 **θεωρείται ότι κατέχουν πιστοποιημένη παιδαγωγική και διδακτική επάρκεια** (Ν.4589/2019, άρθρο 66 και εγκύκλιος ΥΠΕΘ 84600/Ν1/28-5-2019). Θα πρέπει να επισημανθεί ότι ο νόμος Ν. 4589/2019 (άρθρο 54), αναφέρει και τους εναλλακτικούς τρόπους πιστοποίησης της παιδαγωγικής και διδακτικής επάρκειας για τους εισαχθέντες από το ακαδημαϊκό έτος 2015-2016.

Με τις πλέον πρόσφατες ρυθμίσεις, στο άρθρο 99 του ν.4957/2022, προβλέπεται η ίδρυση και λειτουργία ειδικού προγράμματος σπουδών παιδαγωγικής και διδακτικής επάρκειας που οδηγεί στη χορήγηση πιστοποιητικού παιδαγωγικής επάρκειας, σε κάθε Α.Ε.Ι. με απόφαση της Συγκλήτου. Το πρόγραμμα παρέχεται από κάθε ΑΕΙ με την επιμέλεια Σχολής ή Τμήματος στο επιστημονικό πεδίο των Επιστημών Αγωγής. Στις μεταβατικές διατάξεις του ν.4957/2022, στο άρθρο 456, προβλέπεται ότι όσοι έχουν λάβει πτυχίο και ΠΠΔΕ μέχρι τον Ιούλιο του 2022 (έναρξη ισχύος του ν.4957/2022), δεν απαιτείται να πάρουν το πιστοποιητικό του άρθρου 99. **Φοιτητές που έχουν εισαχθεί από το ακαδημαϊκό έτος 2015-2016 μέχρι και το ακαδημαϊκό έτος 2023-2024 δύνανται να λάβουν ΠΠΔΕ του άρθρου 54 του ν.4589/2019 (αυτό που χορηγεί επί του παρόντος το Τμήμα Γεωλογίας του ΑΠΘ)** εφόσον κατά τον χρόνο εισαγωγής τους το Τμήμα χορηγούσε την εν λόγω πιστοποίηση. **Οι φοιτητές/φοιτήτριες που θα εισαχθούν από το 2024-2025 και μετά θα μπορούν να παρακολουθήσουν το ειδικό πρόγραμμα, το οποίο θα οργανωθεί από το Α.Π.Θ., σύμφωνα με το άρθρο 99 του ν.4957/2022**.

# Ο Κύκλος Σπουδών για την απόκτηση του ΠΠΔΕ

## Μαθήματα

Το Πιστοποιητικό Παιδαγωγικής & Διδακτικής Επάρκειας στο Τμήμα Γεωλογίας της Σχολής Θετικών Επιστημών (Σ.Θ.Ε.) συνιστά έναν προαιρετικό, παράλληλο προς το πτυχίο Κύκλο Σπουδών τουλάχιστον τριάντα (**30**) ECTS, με μαθήματα, τα οποία κατηγοριοποιούνται ως εξής:

Α. Για φοιτητές/φοιτήτριες που ακολουθούν το Παλαιό Προπτυχιακό Πρόγραμμα Σπουδών (ΠΠΣ) του Τμήματος Γεωλογίας ΑΠΘ

* πέντε (**5**) υποχρεωτικά (Υ) (Πίνακας 1α),
* οκτώ (**8**) υποχρεωτικά επιλογής (ΥΕ) (Πίνακας 1α), **εκ των οποίων επιλέγεται το** ένα **(1)** και
* δεκαέξι (**16)** ελεύθερης επιλογής (ΕΕ) (Πίνακας 2α), **εκ των οποίων απαιτούνται τουλάχιστον το** ένα **(1) ή** δύο **(2)**, αναλόγως τις επιλογές του εκάστοτε φοιτητή στα υποχρεωτικά επιλογής

Β. Για φοιτητές/φοιτήτριες που ακολουθούν το Νέο Προπτυχιακό Πρόγραμμα Σπουδών (ΠΠΣ) του Τμήματος Γεωλογίας ΑΠΘ

* πέντε (**5**) υποχρεωτικά (Υ) (Πίνακας 1β),
* οκτώ (**8**) υποχρεωτικά επιλογής (ΥΕ) (Πίνακας 1β), **εκ των οποίων επιλέγεται το** ένα **(1)** και
* δώδεκα (**12)** ελεύθερης επιλογής (ΕΕ) (Πίνακας 2β), **εκ των οποίων απαιτούνται τουλάχιστον το** ένα **(1) ή** δύο **(2)**, αναλόγως τις επιλογές του εκάστοτε φοιτητή στα υποχρεωτικά επιλογής

Ως εκ τούτου, για τη συγκέντρωση των ελάχιστων απαραίτητων για το ΠΠΔΕ διδακτικών μονάδων (30 ECTS), οι οποίες αντιστοιχούν στη διάρκεια ενός εξαμήνου, απαιτείται η παρακολούθηση επτά ή οκτώ **(7 ή 8)** μαθημάτων κατ’ ελάχιστο (**5 Υ, 1 ΥΕ και 1 ή 2 ΕΕ**) για τους/τις φοιτητές/φοιτήτριες του Παλαιού ΠΠΣ και του Νέου ΠΠΣ. Λόγω αναπροσαρμογής των ECTS των μαθημάτων του αναμορφωμένου ΠΠΣ που περιλαμβάνονται στον κύκλο μαθημάτων του ΠΠΔΕ, τα ελάχιστα απαιτούμενα ECTS που πρέπει να συγκεντρώσει ο/η φοιτητής/φοιτήτρια (που ακολουθεί το αναμορφωμένο ΠΠΣ) για τη λήψη του ΠΠΔΕ, είναι 35 ECTS (έναντι των 30 ECTS που ισχύει για το παλαιό ΠΠΣ).

Τα μαθήματα του Κύκλου Σπουδών του ΠΠΔΕ χωρίζονται σε 3 ενότητες (Πίνακας 1), σε συμφωνία με τις κείμενες διατάξεις (Ν.4186/13, άρθρο 36, παράγραφος 22, εδάφιο β). Από τις ενότητες αυτές:

Η *Α’ Ενότητα:* αφορά σε **«Θέματα Εκπαίδευσης και Αγωγής»**, δηλαδή βασικά μαθήματα παιδαγωγικής και ψυχολογίας. Περιλαμβάνει οκτώ μαθήματα υποχρεωτικά επιλογής (**από τα οποία πρέπει να επιλεχθεί υποχρεωτικά ένα**) και οκτώ μαθήματα ελεύθερης επιλογής.

Η *Β’ Ενότητα:* αφορά **«Θέματα Μάθησης και Διδασκαλίας»**, δηλαδή μαθήματα επί της διδακτικής πρακτικής του γνωστικού αντικειμένου της Γεωλογίας-Γεωγραφίας και περιλαμβάνει τρία υποχρεωτικά μαθήματα και δύο μαθήματα ελεύθερης επιλογής.

Η *Γ’ Ενότητα:* αφορά στην **«Ειδική Διδακτική και Πρακτική Άσκηση»**, δηλαδή:

α) σε εξειδικευμένα θέματα διδακτικής και μικροδιδασκαλίες, με έμφαση στο γνωστικό αντικείμενο της Γεωλογίας-Γεωγραφίας. Περιλαμβάνει ένα υποχρεωτικό μάθημα και έξι μαθήματα ελεύθερης επιλογής, καθώς και

β) στην πρακτική εκπαιδευτική άσκηση των φοιτητών (υποχρεωτική). Η πρακτική εκπαιδευτική άσκηση (η οποία εντάσσεται στο ομώνυμο υποχρεωτικό μάθημα) συνίσταται σε παρακολούθηση μαθημάτων και άσκηση σε σχολική μονάδα, ενώ πλαισιώνεται και από την ενεργή συμμετοχή των φοιτητών σε εκπαιδευτικές δραστηριότητες του Τμήματος Γεωλογίας για όλες τις βαθμίδες της εκπαίδευσης, τη δια βίου μάθηση, καθώς και των δράσεων εκλαΐκευσης της Επιστήμης της Γεωλογίας-Γεωγραφίας.

Πίνακας 1α. Υποχρεωτικά μαθήματα του Κύκλου Σπουδών για το ΠΠΔΕ, στο Τμήμα Γεωλογίας Παλαιό ΠΠΣ (Υ: Υποχρεωτικό, ΥΕ: Υποχρεωτικό Επιλογής, Χ: Χειμερινό, Ε: Εαρινό)

|  |  |  |  |  |  |  |
| --- | --- | --- | --- | --- | --- | --- |
| **Ενότητα** | **Α/Α** | **Υποχρεωτικά Μαθήματα** | **Ώρες/Εβδ.** | **ECTS** | **ΠΠΔΕ** | **Εξάμηνο** |
| **Α'** | **1** | Εισαγωγή στην Παιδαγωγική: Θέματα Παιδαγωγικής Κατάρτισης (ΠΑΙ103) *(Mάθημα Τμήματος Γερμανικής Γλώσσας και Φιλολογίας)* | 3 | 6 | ΥΕ (1/8) | Χ |
| **2** | Η Εξέλιξη της Παιδαγωγικής στην Ελλάδα και η Συμβολή των Παιδαγωγών (ΕΠ0396) *(Mάθημα Τμήματος Γερμανικής Γλώσσας και Φιλολογίας)* | Χ |
| **3** | Εκπαίδευση Εκπαιδευτικών: Επικοινωνία, Διαχείριση Κρίσεων και Αξιολόγηση (ΠΑΙ203) *(Mάθημα Τμήματος Γερμανικής Γλώσσας και Φιλολογίας)* | E |
| **4** | Ξένες Γλώσσες στην Ελλάδα: Ξενόγλωσση Εκπαιδευτική Πολιτική- Ένταξη στην Εκπαίδευση - Ακαδημαϊκή Εκπαίδευση των Ξενόγλωσσων Εκπαιδευτικών (ΕΠ0419) *(Mάθημα Τμήματος Γερμανικής Γλώσσας και Φιλολογίας)* | Ε |
| **5** | Εκπαιδευτική Ψυχολογία (ΕΨ900) *(Mάθημα Τμήματος Φιλοσοφίας και Παιδαγωγικής)* | 3 | 5 | Χ/Ε |
| **6** | Κοινωνιολογία της Εκπαίδευσης (ΚΕ800) *(Mάθημα Τμήματος Φιλοσοφίας και Παιδαγωγικής)* | Ε |
| **7** | Σχολική Παιδαγωγική Ι (ΣΧΠΙ400) *(Mάθημα Τμήματος Φιλοσοφίας και Παιδαγωγικής)* | Χ/Ε |
| **8** | Σχολική Παιδαγωγική ΙΙ (ΣΧΠΙΙ400) *(Mάθημα Τμήματος Φιλοσοφίας και Παιδαγωγικής)* | Χ/Ε |
|  | **Σύνολο ECTS Α’ θεματικής ενότητας** |  | **5 ή 6** |  |  |
| **Β'** | **9** | Εισαγωγή στη Γεωλογία (GGG 105Y ) | 3 | 5 | Υ | Χ |
| **10** | Γεωγραφία (GGE 322Y) | 4 | 5 | Υ | Ε |
| **11** | Εισαγωγή στη χρήση Η/Υ (GMC 209Y) | 4 | 5 | Y | E |
|  | **Σύνολο ECTS Β’ θεματικής ενότητας** |  | **15** |  |  |
| **Γ'** | **12** | Πρακτική Εκπαιδευτική Άσκηση (GGN 773E) | 3 | 5 | Υ | Ε |
| **13** | Διδακτική της Γεωλογίας (GGN 771E) | 3 | 3 | Y | Χ |
|  | **Σύνολο ECTS Γ’ θεματικής ενότητας** |  | **8** |  |  |
|  | **ΣΥΝΟΛΟ ΥΠΟΧΡΕΩΤΙΚΩΝ ΜΑΘΗΜΑΤΩΝ ΠΠΔΕ** |  | **28 ή 29** |  |  |

Πίνακας 1β. Υποχρεωτικά μαθήματα του Κύκλου Σπουδών για το ΠΠΔΕ, στο Τμήμα Γεωλογίας Νέο ΠΠΣ (Υ: Υποχρεωτικό, ΥΕ: Υποχρεωτικό Επιλογής, Χ: Χειμερινό, Ε: Εαρινό)

|  |  |  |  |  |  |  |
| --- | --- | --- | --- | --- | --- | --- |
| **Ενότητα** | **Α/Α** | **Υποχρεωτικά Μαθήματα** | **Ώρες/Εβδ.** | **ECTS** | **ΠΠΔΕ** | **Εξάμηνο** |
| **Α'** | **1** | Εισαγωγή στην Παιδαγωγική: Θέματα Παιδαγωγικής Κατάρτισης (ΠΑΙ103) *(Mάθημα Τμήματος Γερμανικής Γλώσσας και Φιλολογίας)* | 3 | 6 | ΥΕ (1/8) | Χ |
| **2** | Η Εξέλιξη της Παιδαγωγικής στην Ελλάδα και η Συμβολή των Παιδαγωγών (ΕΠ0396) *(Mάθημα Τμήματος Γερμανικής Γλώσσας και Φιλολογίας)* | Χ |
| **3** | Εκπαίδευση Εκπαιδευτικών: Επικοινωνία, Διαχείριση Κρίσεων και Αξιολόγηση (ΠΑΙ203) *(Mάθημα Τμήματος Γερμανικής Γλώσσας και Φιλολογίας)* | E |
| **4** | Ξένες Γλώσσες στην Ελλάδα: Ξενόγλωσση Εκπαιδευτική Πολιτική- Ένταξη στην Εκπαίδευση - Ακαδημαϊκή Εκπαίδευση των Ξενόγλωσσων Εκπαιδευτικών (ΕΠ0419) *(Mάθημα Τμήματος Γερμανικής Γλώσσας και Φιλολογίας)* | Ε |
| **5** | Εκπαιδευτική Ψυχολογία (ΕΨ900) *(Mάθημα Τμήματος Φιλοσοφίας και Παιδαγωγικής)* | 3 | 5 | Χ/Ε |
| **6** | Κοινωνιολογία της Εκπαίδευσης (ΚΕ800) *(Mάθημα Τμήματος Φιλοσοφίας και Παιδαγωγικής)* | Ε |
| **7** | Σχολική Παιδαγωγική Ι (ΣΧΠΙ400) *(Mάθημα Τμήματος Φιλοσοφίας και Παιδαγωγικής)* | Χ/Ε |
| **8** | Σχολική Παιδαγωγική ΙΙ (ΣΧΠΙΙ400) *(Mάθημα Τμήματος Φιλοσοφίας και Παιδαγωγικής)* | Χ/Ε |
|  | **Σύνολο ECTS Α’ θεματικής ενότητας** |  | **5 ή 6** |  |  |
| **Β'** | **9** | Εισαγωγή στη Γεωλογία (ΝGGG 104Y) |  | 8 | Υ | Χ |
| **10** | Γεωγραφία & Ψηφιακή Χαρτογραφία (ΝGGE 202Y) |  | 6 | Υ | Ε |
| **11** | Εισαγωγή στη χρήση Η/Υ (ΝGGN 105Y) |  | 5 | Y | Χ |
|  | **Σύνολο ECTS Β’ θεματικής ενότητας** |  | **19** |  |  |
| **Γ'** | **12** | Πρακτική Εκπαιδευτική Άσκηση (ΝGGN 728E) |  | 4 | Υ | X |
| **13** | Διδακτική της Γεωλογίας (ΝGGG 723E) |  | 4 | Y | Χ |
|  | **Σύνολο ECTS Γ’ θεματικής ενότητας** |  | **8** |  |  |
|  | **ΣΥΝΟΛΟ ΥΠΟΧΡΕΩΤΙΚΩΝ ΜΑΘΗΜΑΤΩΝ ΠΠΔΕ** |  | **32 ή 33** |  |  |

Πίνακας 2α. Μαθήματα ελεύθερης επιλογής του Κύκλου Σπουδών για το ΠΠΔΕ, στο Τμήμα Γεωλογίας ΑΠΘ Παλαιό ΠΠΣ (ΕΕ: Ελεύθερης Επιλογής, Χ: Χειμερινό, Ε: Εαρινό)

|  |  |  |  |  |  |  |
| --- | --- | --- | --- | --- | --- | --- |
| **Ενότητα** | **Α/Α** | **Μαθήματα Ελεύθερης Επιλογής** | **Ώρες/Εβδ.** | **ECTS** | **ΠΠΔΕ** | **Εξάμηνο** |
| **Α'** | **1** | Εισαγωγή στην Παιδαγωγική: Θέματα Παιδαγωγικής Κατάρτισης (ΠΑΙ103) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Χ |
| **2** | Η Εξέλιξη της Παιδαγωγικής στην Ελλάδα και η Συμβολή των Παιδαγωγών (ΕΠ0396) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Χ |
| **3** | Εκπαίδευση Εκπαιδευτικών: Επικοινωνία, Διαχείριση Κρίσεων και Αξιολόγηση (ΠΑΙ203) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | E |
| **4** | Ξένες Γλώσσες στην Ελλάδα: Ξενόγλωσση Εκπαιδευτική Πολιτική- Ένταξη στην Εκπαίδευση - Ακαδημαϊκή Εκπαίδευση των Ξενόγλωσσων Εκπαιδευτικών (ΕΠ0419) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Ε |
| **5** | Εκπαιδευτική Ψυχολογία (ΕΨ900) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **6** | Κοινωνιολογία της Εκπαίδευσης (ΚΕ800) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Ε |
| **7** | Σχολική Παιδαγωγική Ι (ΣΧΠΙ400) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **8** | Σχολική Παιδαγωγική ΙΙ (ΣΧΠΙΙ400) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **Β'** | **9** | Φυσικό και Ανθρωπογενές Περιβάλλον (GGΕ 769E) | 2 | 2 | EE | Χ |
| **10** | Ιστορία και Φιλοσοφία της Επιστήμης (GGP 108E) | 2 | 2 | EE | Χ |
| **Γ'** | **11** | Τεχνολογίες Πληροφορικής και Επικοινωνιών (Τ.Π.Ε.) στη Διδακτική της Γεωλογίας (GGG 890E) | 4 | 4 | EE | Ε |
| **12** | Γεωφυσικά Θέματα (GGP 876E) | 2 | 2 | EE | Ε |
| **13** | Μετεωρολογικά-Κλιματολογικά Θέματα (GMC 877E) | 2 | 2 | EE | Ε |
| **14** | Ορυκτολογικά-Πετρολογικά-Κοιτασματολογικά Θέματα (GMO 878E) | 2 | 2 | EE | Ε |
| **15** | Γεωλογικά Θέματα (GGG 879E) | 2 | 2 | EE | Ε |
| **16** | Γεωγραφικά Θέματα (GGG 880E) | 2 | 2 | EE | Ε |
|  | **ΣΥΝΟΛΟ ΜΑΘΗΜΑΤΩΝ ΕΛΕΥΘΕΡΗΣ ΕΠΙΛΟΓΗΣ ΠΠΔΕ** |  | **2 έως 4** |  |  |

Πίνακας 2β. Μαθήματα ελεύθερης επιλογής του Κύκλου Σπουδών για το ΠΠΔΕ, στο Τμήμα Γεωλογίας ΑΠΘ Νέο ΠΠΣ (ΕΕ: Ελεύθερης Επιλογής, Χ: Χειμερινό, Ε: Εαρινό)

|  |  |  |  |  |  |  |
| --- | --- | --- | --- | --- | --- | --- |
| **Ενότητα** | **Α/Α** | **Μαθήματα Ελεύθερης Επιλογής** | **Ώρες/Εβδ.** | **ECTS** | **ΠΠΔΕ** | **Εξάμηνο** |
| **Α'** | **1** | Εισαγωγή στην Παιδαγωγική: Θέματα Παιδαγωγικής Κατάρτισης (ΠΑΙ103) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Χ |
| **2** | Η Εξέλιξη της Παιδαγωγικής στην Ελλάδα και η Συμβολή των Παιδαγωγών (ΕΠ0396) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Χ |
| **3** | Εκπαίδευση Εκπαιδευτικών: Επικοινωνία, Διαχείριση Κρίσεων και Αξιολόγηση (ΠΑΙ203) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | E |
| **4** | Ξένες Γλώσσες στην Ελλάδα: Ξενόγλωσση Εκπαιδευτική Πολιτική- Ένταξη στην Εκπαίδευση - Ακαδημαϊκή Εκπαίδευση των Ξενόγλωσσων Εκπαιδευτικών (ΕΠ0419) *(Mάθημα Τμήματος Γερμανικής Γλώσσας και Φιλολογίας)* | 3 | 6 | EE | Ε |
| **5** | Εκπαιδευτική Ψυχολογία (ΕΨ900) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **6** | Κοινωνιολογία της Εκπαίδευσης (ΚΕ800) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Ε |
| **7** | Σχολική Παιδαγωγική Ι (ΣΧΠΙ400) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **8** | Σχολική Παιδαγωγική ΙΙ (ΣΧΠΙΙ400) *(Mάθημα Τμήματος Φιλοσοφίας και Παιδαγωγικής)* | 3 | 5 | EE | Χ/Ε |
| **Β'** | **9** | Φυσικό και Ανθρωπογενές Περιβάλλον (ΝGGE 832E) |  | 3 | EE | Ε |
| **10** | Ιστορία και Φιλοσοφία της Επιστήμης (ΝGGP 733E) |  | 3 | EE | Χ |
| **Γ'** | **11** | Τεχνολογίες Πληροφορικής και Επικοινωνιών (Τ.Π.Ε.) στη Διδακτική της Γεωλογίας (ΝGGN 826E) |  | 3 | EE | Ε |
| **12** | Γεωλογικά Θέματα (ΝGGΝ 737E) |  | 3 | EE | Χ |
|  | **ΣΥΝΟΛΟ ΜΑΘΗΜΑΤΩΝ ΕΛΕΥΘΕΡΗΣ ΕΠΙΛΟΓΗΣ ΠΠΔΕ** |  | **τουλάχιστον 3** |  |  |

**Παρατηρήσεις:**

1. Τα μαθήματα που παρέχονται από τα Τμήματα α) Γερμανικής Γλώσσας και Φιλολογίας και β) Φιλοσοφίας και Παιδαγωγικής, είναι εισαγωγικά στην επιστήμη της Παιδαγωγικής και οι φοιτητές του Τμήματος Γεωλογίας που ακολουθούν τον κύκλο σπουδών για το ΠΠΔΕ έχουν δικαίωμα να επιλέξουν τα ως άνω μαθήματα ως μαθήματα επιλογής στο πλαίσιο των σπουδών τους. Πιο συγκεκριμένα, σύμφωνα με τον Οδηγό Σπουδών του Τμήματος Γεωλογίας, οι προπτυχιακοί φοιτητές έχουν τη δυνατότητα επιλoγής, παρακoλoύθησης και εξέτασης έως δύο (2) μαθημάτων πoυ δεν υπάρχoυν στo πρόγραμμα σπoυδών τoυ Tμήματoς Γεωλoγίας, αλλά διδάσκoνται σε άλλα Tμήματα τoυ A.Π.Θ. Tα μαθήματα αυτά, πρέπει να είναι σχετικά με τη γεωλoγική επιστήμη ή τα παιδαγωγικά.
2. Για τη διαμόρφωση του ΠΠΔΕ τα μαθήματα παρέχονται με τον ίδιο αριθμό ECTS με τον οποίο παρέχονται και στο Πρόγραμμα Σπουδών των αντίστοιχων Τμημάτων και με τον ίδιο φόρτο εργασίας ανά ECTS (για το Τμήμα Γεωλογίας, 1 ECTS = 30 ώρες φόρτου εργασίας). Ως εκ τούτου, τα μαθήματα της ενότητας Α’ δεν έχουν όλα τον ίδιο αριθμό ECTS.
3. Από τα μαθήματα ελεύθερης επιλογής, οι φοιτητές που ακολουθούν τον Κύκλο Σπουδών ΠΠΔΕ υποχρεούνται να επιλέξουν κατ’ελάχιστο όσα απαιτούνται για τη συμπλήρωση των 30 (ή 35 για το νέο ΠΠΣ) ECTS, δηλαδή ένα (1) ή δύο (2), αναλόγως τις επιλογές του εκάστοτε φοιτητή στα υποχρεωτικά μαθήματα επιλογής.

## Δικαίωμα και Διαδικασία Συμμετοχής

Το Πιστοποιητικό Παιδαγωγικής & Διδακτικής Επάρκειας (ΠΠΔΕ) παρέχεται **αποκλειστικά στους** **φοιτητές και φοιτήτριες που εισήχθησαν από το ακαδημαϊκό έτος 2015-2016 και μέχρι και το 2023-2024**. Απαραίτητη προϋπόθεση για την απόκτησή του ΠΠΔΕ είναι η συγκέντρωση του απαιτούμενου αριθμού πιστωτικών μονάδων (τουλάχιστον 30 ή 35 ECTS για το παλαιό και νέο ΠΠΣ αντίστοιχα) από τα μαθήματα του Κύκλου Σπουδών ΠΠΔΕ, **σύμφωνα με τις προϋποθέσεις που περιγράφονται αναλυτικά στην παράγραφο §2.1**. Εν ενεργεία φοιτητές, οι οποίοι πληρούν τις προϋποθέσεις αυτές, μπορούν να αποκτήσουν το ΠΠΔΕ **με απλό αίτημά τους** στη Γραμματεία του Τμήματος Γεωλογίας ΑΠΘ, το οποίο υποβάλουν είτε κατά τη διαδικασία ορκωμοσίας τους, είτε οποτεδήποτε μετά την αποφοίτησή τους.

**Οι φοιτητές/φοιτήτριες που θα εισαχθούν από το 2024-2025 και μετά θα μπορούν να παρακολουθήσουν το ειδικό πρόγραμμα, το οποίο θα οργανωθεί από το Α.Π.Θ., σύμφωνα με το άρθρο 99 του ν.4957/2022.**